stanford-oval/wikipedia huggingface dataset:
Peter Ölvecký

| Peter Ölvecký |
| --- | --- |

Henkilötiedot
Syntynyt: 11. lokakuuta 1985 (ikä 38) Nové Zámky, Tšekkoslovakia
Kansalaisuus:   Slovakia
Jääkiekkoilija
Pelipaikka:  laita-/keskushyökkääjä
Maila:  vasen
Pituus:  188 cm
Paino:  88 kg
Seura
Seura:  HC Slovan Bratislava
Sarja:  KHL
Pelaajaura
Pääsarjaura:  2004–
Aik. seurat:  HK Dukla Trenčín (SloEL), Houston Aeros (AHL), Minnesota Wild (NHL), Milwaukee Admirals (AHL), Nashville Predators (NHL), Manitoba Moose (AHL)  KalPa (SML)   HC Lev Poprad (KHL)   Växjö Lakers (Elitserien)
NHL-varaus:  78. varaus, 2004 Minnesota Wild
Peter Ölvecký (s. 11. lokakuuta 1985 Nové Zámky, Tšekkoslovakia) on slovakialainen jääkiekkoilija, pelipaikaltaan laitahyökkääjä.
Ura

Ölvecký on HK Dukla Trenčínin kasvatti. Hän pelasi seuran edustusjoukkueessa ensimmäisen kerran kaudella 2003–2004, jolloin tilille kertyi 16 ottelua Extraligassa. NHL-seura Minnesota Wild varasi Ölveckýn kolmannella kierroksella 78 pelaajana kesällä 2004. Kaudella 2004–2005 nousi suurempaan rooliin Trenčínissä ja teki 45 ottelussa tehot 10+9=19.
Kaudeksi 2005–2006 Ölvecký siirtyi Minnesota Wildin organisaatioon, mutta pelasi koko kauden AHL:ssä farmiseura Houston Aerosissa. Hän teki kaudella 67 ottelussa tehot 14+18=32. Seuraavat kaksi kautta sujuivat AHL:n puolella. Kaudella 2008–2009 Ölvecký teki 41 AHL-ottelussa tehot 6+17=23. Hän pelasi kauden aikana ensimmäistä kertaa NHL:n puolella, kun hän teki Wildissä 31 ottelussa tehot 2+5=7. Kaudeksi 2009–2010 Ölvecký siirtyi Nashville Predatorsin organisaatioon. Hän pääsi pelaamaan NHL:n puolella vain yhden ottelun.
Kauden 2010–2011 Ölvecký aloitti kotimaansa sarjassa HK Dukla Trenčíninissä, jossa hän teki 25 ottelussa tehot 9+17=26. Tammikuussa 2011 Ölvecký siirtyi loppukauden kattavalla sopimuksella SM-liigassa pelaavaan KalPaan. KalPassa Ölvecký pelasi runkosarjassa ja pudotuspeleissä yhteensä 18 peliä ja teki niissä 10 pistettä. Kauden jälkeen hän solmi yksivuotisen sopimuksen slovakialaisen KHL-liigassa pelaavan HC Lev Popradin kanssa. Ölvecký loukkaantui kuuden pelin jälkeen, ja Poprad päätti purkaa hänen sopimuksensa. Ölvecký löysi uuden seuran tammikuussa, kun hän teki koesopimuksen Elitserienin Växjö Lakersin kanssa. Hän pelasi loppukauden Växjössä ja siirtyi sen jälkeen KHL-liigaan liittyneeseen HC Slovan Bratislavaan.
Ura > Maajoukkueura

Ölvecký edusti Slovakiaa MM-kilpailuissa 2009. Hän voitti kisojen aloitusprosentin.
Pivdenmaš

| Pivdenmaš |
| --- | --- |

Yritysmuoto:  valtionyhtiö
Perustettu:  21. heinäkuuta 1944
Kotipaikka:  Dnipro, Ukraina
Toimiala:  aseteollisuus, avaruusteollisuus, ilmailuteollisuus
Tuotteet:  kantoraketit, ballistiset ohjukset, rakettimoottorit, avaruusalukset, laskeutumistelineet, traktorit, johdinautot
Emoyhtiö:  Ukrainan avaruusjärjestö
Infobox OKVirheellinen NIMI-arvo: 
Pivdenmaš (myös JuMŽ, ЮМЗ, ukr. Південний Машинобудівний Завод імені А.М. Макарова, A. M. Makarovin mukaan nimetty eteläinen koneenrakennustehdas, Južmaš) on Ukrainassa Dniprossa sijaitseva avaruustekniikan ja siviilituotteiden valmistaja.[lähde? ]
Dnepropetrovskissa aloitettiin 1944 uuden autotehtaan rakennus, mutta vuonna 1951 suunnitelmia muutettiin ja tehtaan tarkoitukseksi tuli mannertenvälisten ohjusten valmistus. Tehdas tunnettiin aluksi vain nimellä №586. Tehdas oli Neuvostoliiton pääasiallinen rakettivalmistaja. Se valmisti mm. ensimmäiset ydinkärkiset R-5-ohjukset.[lähde? ]
Tehdas nimettiin myöhemmin ensimmäisen johtajansa (1961–1986) Aleksandr Makarovin (1906–1999) mukaan. Vuonna 1954 Mihail Jangel muodosti tehtaan suunnitteluosastosta erillisen suunnittelutoimiston OKB-586, joka nykyisin tunnetaan nimellä Pivdenne.[lähde? ]
Kylmän sodan päätyttyä tehdas joutui supistamaan tuotantoaan, ja Neuvostoliiton hajottua se joutui siirtymään siviilituotantoon. Kantorakettien lisäksi tuotannossa olivat ainakin johdinautot.[lähde? ]
Venäjä ilmoitti alkuvuodesta 2015, että se ei jatkaisi Dnepr-rakettien laukaisuja, eikä se ollut enää kiinnostunut ostamaan Zenit-raketteja. Seuraava Zenit-raketti laukaistiin vasta joulukuussa 2017.[lähde? ]
Pivdenmašin valmistamalla ytimellä varustettu Antares-raketti laukaistiin Virginian Wallops Islandilta lokakuussa 2016. Raketin tehtävä oli tarvikkeiden kuljetus kansainväliselle avaruusasemalle.
Dnepr-raketin laukaisu.
Zenith-2 -kantoreketti.
Pivdenmašin Nasalle valmistama Antares II -raketti.
Pivdenmašin valmistama johdinauto (Dnipro T103).
Pitkäpartamesikko

| Pitkäpartamesikko> Uhanalaisuusluokitus |
| --- | --- |
 Vaarantunut  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Mesikot Meliphagidae
Suku::  Nokimesikot Melidectes
Laji::  princeps
Kaksiosainen nimi
 Melidectes princeps  Mayr & Gilliard, 1951 
Katso myös
   Pitkäpartamesikko Wikispeciesissä  
Infobox OKNimi-testi OK: 
Pitkäpartamesikko (Melidectes princeps) on mesikoiden heimoon kuuluva varpuslintu.
Levinneisyys

Pitkäpartamesikkoa tavataan pienellä ja hajanaisella alueella Papua-Uudessa-Guineassa. Lajin kannaksi on arvioitu 3 500–15 000 yksilöä. Se on luokiteltu vaarantuneeksi. Elinynpäristöjen tuhoutuminen ja ilmastonmuutos saattavat olla sille uhkia.
Passiokasvit

| Passiokasvit |
| --- | --- |
 Punapassion (Passiflora edulis) kukka.
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Malpighiales
Heimo::  Passiokasvit Passifloraceae  Juss. ex Roussel
Katso myös
   Passiokasvit Wikispeciesissä   Passiokasvit Commonsissa 
Infobox OKNimi-testi OK: 
Passiokasvit eli kärsimyskukkakasvit (Passifloraceae) on kaksisirkkaisten kukkakasvien heimo lahkossa Malpighiales. Heimon synonyymejä ovat Modeccaceae, Paropsiaceae ja Smeathmanniaceae. Heimoon kuuluu 27–28 sukua ja noin 935 lajia, lähinnä subtrooppisilla ja trooppisilla ilmastovyöhykkeillä.
Kuvaus

Passiokasvit ovat ruohovartisia tai puuvartisia pienehköjä kasveja, usein köynnöstäviä. Lehdet ovat yleensä vuorottaiset tai kierteiset, ja muodoltaan joko soikeat tai sormijakoiset. Kukat ovat säteittäin symmetrisiä, yleensä kaksineuvoisia. Sekä verholehtiä että terälehtiä on tavallisesti viisi. Hedelmä on marja tai kota.
Suvut

Passiokasvit jaetaan kolmeen eri alaheimoon ja 27–28 eri sukuun.
| --- | --- |
 Turneroideae Adenoa  Erblichia  Hyalocalyx  Loewia  Mathurina  Piriqueta  Stapfiella  Streptopetalum  Tricliceras  Turnera – haaremiyrtit  Malesherbioideae Malesherbia:  Passifloroideae Adenia – passiokit  Ancistrothyrsus  Androsiphonia  Barteria  Basananthe  Crossostemma  Deidamia  Dilkea  Efulensia  Hollrungia  Mitostemma  Paropsia  Paropsiopsis  Passiflora – passiot (eli kärsimyskukat, granadillat)  Schlechterina  Smeathmannia  Viridivia
Levinneisyys

Passiokasveja esiintyy Australiassa, eteläisessä Aasiassa, Saharan eteläpuolisessa Afrikassa, sekä Pohjois- ja Etelä-Amerikan trooppisilla, subtrooppisilla ja lämpimillä lauhkeilla alueilla.
Käyttö

Passiokasveista lähinnä passioiden (Passiflora) suvun kasveja käytetään sekä koristekasveina lähinnä suurten kukkiensa vuoksi, sekä ravintokasveina hedelmiensä vuoksi. Hedelmiä varten viljellään lähinnä punapassiota (Passiflora edulis), jättipassiota (Passiflora quadrangularis) ja makeapassiota (Passiflora ligularis).
Kuvia

Kärsimyspassio (Passiflora caerulea)
Terttupassio (Passiflora racemosa)
Puikkopassiokki (Adenia pechuelii)
Sinipassiokki (Adenia glauca)
Pohjois-Karjalan kauppakamari

Pohjois-Karjalan kauppakamari on elinkeinoelämän vaikuttaja-, asiantuntija-, edunvalvoja- ja kouluttajajärjestö. Se osallistuu yrityksiä koskevaan päätöksentekoon maakunnallisesti ja valtakunnan tasolla. Se on yksi Suomen 19 alueellisesta kauppakamarista, joiden yhteiselimenä toimii Keskuskauppakamari.
Pohjois-Karjalan kauppakamari on perustettu vuonna 1954. Jäseniä on noin 550. Sen toimipiste on Joensuussa ja toiminta-aluetta koko Pohjois-Karjalan maakunta.
Toimitusjohtaja on Matti Vuojärvi (2017-). Puheenjohtaja on toimitusjohtaja Ari Mononen, Iivari Mononen Oy (2018-)
Aikaisempia puheenjohtajia

Toimitusjohtaja, kauppaneuvos Juha Kivelä (2014-2017)
Aiheesta muualla

Pohjois-Karjalan kauppakamarin sivusto
Pohjois-Karjalan journalistiyhdistys

Pohjois-Karjalan Journalistiyhdistys on vuonna 1921 perustettu journalistien edunvalvonnasta vastaava yhdistys Pohjois-Karjalassa. Se on Suomen journalistiliiton jäsenyhdistys. Vuonna 2021 jäseniä oli noin 170. Jäsenistö koostuu lähinnä Pohjois-Karjalan tiedotusvälineissä työskentelevistä journalisteista ja freelancetoimittajista.
Yhdistys julkaisee vappulehti  Sulkasatoa, myöntää Sulka- ja Pyyhkeet-palkinnot hyvästä ja huonosta tiedottamisesta vuosittain sekä myöntää Journalistipalkinnon joka toinen vuosi.
Yhdistyksen omistuksessa on Liperissä saari nimeltä Uutinen (myös tunnettu nimellä Seppänen), jossa on vuonna 1916 rakennettu huvila. Saari toimii yhdistyksen jäsenten kesäpaikkana.
Vuonna 2003 yhdistys julkaisi Tuhatkauno-yhtyeen cd-levyn Painokoneet seis!, joka sisältää journalistilauluja.
Kirjallisuutta

Jorma Hokkanen: Aatteesta ammattiyhdistykseksi. Pohjois-Karjalan sanomalehtimiesyhdistys 1921–1981.
Väisänen Ritva: Sanomalehtimiehiä. Pohjois-Karjalan sanomalehtimiesyhdistys, 1991.
Suonna Kononen, teksti, Juha Inkinen, kuvat: Toen perrään – Journalisteja Pohjois-Karjalasta. Pohjois-Karjalan Journalistiyhdistys, 2020. 260 s.
Aiheesta muualla

Pohjois-Karjalan journalistiyhdistyksen verkkosivut
Penny Mordaunt

| Penny Mordaunt |
| --- | --- |

Yhdistyneen kuningaskunnan alahuoneen johtaja Lord President of the Council
 6. syyskuuta 2022–  
Edeltäjä:  Greg Hands
Yhdistyneen kuningaskunnan kauppa-asiain apulaisministeri
 16. syyskuuta 2021 – 6. syyskuuta 2022  
Edeltäjä:  Greg Hands
Seuraaja:  Conor Burns
Yhdistyneen kuningaskunnan puolustusministeri
 1. toukokuuta 2019 – 24. heinäkuuta 2019  
Edeltäjä:  Gavin Williamson
Seuraaja:  Ben Wallace
Yhdistyneen kuningaskunnan kansainvälisen kehityksen ministeri
 9. marraskuuta 2017 – 1. toukokuuta 2019  
Edeltäjä:  Priti Patel
Seuraaja:  Rory Stewart
Kansanedustaja
 6. toukokuuta 2010–  
Vaalipiiri:  Portsmouth North
Henkilötiedot
Syntynyt: 4. maaliskuuta 1973 (ikä 51) Torquay, Yhdistynyt kuningaskunta
Kansalaisuus:   Yhdistynyt kuningaskunta
Arvonimi: The Right Honourable
Tiedot
Puolue:  Konservatiivipuolue
Aiheesta muualla
www.pennymordaunt.com
Penelope Mary ”Penny” Mordaunt (/ˈmɔːdənt/; s. 4. maaliskuuta 1973) on brittiläinen konservatiivipuolueen poliitikko, joka on toiminut Yhdistyneen kuningaskunnan alahuoneen jäsenenä vuodesta 2010 lähtien sekä alahuoneen johtajana ja Lord President of the Councilina syyskuuta 2022 lähtien. Aiemmin hän on toiminut kansainvälisen kehityksen ministerinä vuosina 2017–2019, puolustusministerinä vuonna 2019 sekä kauppa-asiain apulaisministerinä vuosina 2021–2022.
Mordaunt opiskeli filosofiaa Readingin yliopistossa. Opiskeluaikanaan hän toimi yliopiston ylioppilaskunnan puheenjohtajana. Vuoden 2005 parlamenttivaaleissa Mordaunt oli ehdolla alahuoneeseen Portsmouth Northin vaalipiiristä, mutta hävisi työväenpuolueen ehdokkaalle Sarah McCarthy-Frylle. Vuoden 2010 vaaleissa hänet valittiin alahuoneeseen Portsmouth Northin vaalipiiristä.
Vuosina 2014–2015 Mordaunt toimi pääministeri David Cameronin hallituksessa desentralisaatiosta vastaavana parlamentaarisena alivaltiosihteerinä. Vuosina 2015 hän toimi asevoimista vastaavana apulaisministerinä ja vuosina 2016–2017 vammais-, työ- ja terveysasiain apulaisministerinä. Vuosina 2017–2019 hän toimi kansainvälisen kehityksen ministerinä ja vuosina 2018–2019 myös nais- ja tasa-arvoasiain apulaisministerinä. Toukokuusta heinäkuuhun 2019 hän toimi puolustusministerinä. Vuosina 2020–2021 hän toimi paymaster generalina eli käytännössä salkuttomana ministerinä.
Vuoden 2016 EU-kansanäänestyksessä Mordaunt kannatti brexitiä eli Yhdistyneen kuningaskunnan eroa Euroopan unionista.
Pääministeri Boris Johnsonin ilmoitettua eroavansa pääministerin ja konservatiivipuolueen puheenjohtajan viroista Mordaunt asettautui ehdolle puheenjohtajavaaliin. 13. heinäkuuta 2022 pidetyllä vaalin ensimmäisellä kierroksella Mordaunt sai 67 ääntä konservatiivipuolueen kansanedustajilta ja sijoittui toiseksi Rishi Sunakin jälkeen. Hän eteni viidennelle kierrokselle, jossa hän sai 105 ääntä, vähemmän kuin kaksi muuta jäljellä ollutta ehdokasta, Rishi Sunak ja Liz Truss, joten hän tippui pois kisasta. Hän ilmaisi myöhemmin tukensa Liz Trussille. Syyskuussa 2022 pääministeri Truss nimitti Mordauntin alahuoneen johtajaksi ja Lord President of the Counciliksi.
Pitkäpallo

Kuningaspallo- ja pitkäpallokentät
Pitkäpallo oli suomalainen pallopeli, josta kehittyi nykyinen pesäpallo.
Lauri ”Tahko” Pihkala kehitti pitkäpallon muuttamalla kuningaspallon sääntöjä vuonna 1915 ja uudestaan vuonna 1917. Hän kehitti lajia ottamalla vaikutteita ruotsalaisesta långbollista ja amerikkalaisesta baseballista, ja hän kutsui peliä pitkäpalloksi, jotta se erottuisi edeltäjästään. Pitkäpalloa pelattiin vuosina 1915–1921, ja ensimmäiset valtakunnalliset kisat järjestettiin 1919. Pitkäpallokentän muutokset vuosina 1920 ja 1921 johtivat uuden lajin, pesäpallon syntyyn.
Lyhyestä elinkaarestaan huolimatta lajissa ennätettiin järjestää myös Suomen-mestaruuskilpailuja. Vuonna 1920 suojeluskuntajärjestön mestaruusotteluihin osallistui peräti 14 suojeluskuntapiiriä. Jyväskylän piiri osoittautui parhaimmaksi. SM-ottelussa se sai vastaansa armeijan mestarin, Pioneeripataljoona 1:n Viipurista. Tasainen ottelu päättyi Jyväskylän 19–18 ‑voittoon.
|
Vuoden 1921 suojeluskuntajärjestön sarjaan osallistui 15 joukkuetta. Etelä-Pohjanmaa voitti järjestön mestaruuden kukistamalla Etelä-Hämeen niukasti 12–11.. Suomen-mestaruusturnaukseen osallistui suojeluskuntamestarin lisäksi armeijan mestarina Viipurin Rykmentti sekä kaksi siviiliseuraa, Helsingin Pallonlyöjät ja Hämeenlinnan Ilves. Myös Jyväskylän Lyseo olisi ollut oikeutettu osallistumaan, mutta se jättäytyi pois. Loppuottelussa Etelä-Pohjanmaan skp voitti Hämeenlinnan Ilveksen 16–10, mutta ottelulta oli jo etukäteen poistettu SM-arvo vastalauseen johdosta.
Erilaisten protestihässäköiden, ottelusiirtojen ja luovutusten jälkeen Palloliitto myönsi Suomen-mestaruuden Helsingin Pallonlyöjille, mutta tämä kieltäytyi ottamasta mestaruutta vastaan. Seuraavana kesänä oteltiinkin sitten jo pesäpallon Suomen-mestaruuksista. Pitkäpallo eli vielä jonkin aikaa pesäpallon rinnalla, mutta pikkuhiljaa uusi pallonlyöntipeli syrjäytti sen kokonaan.
Säännöt

Pesiä kentällä oli vain kaksi: pesä ja ulkomaali. Juoksijoita eli sisämiehiä sai polttaa heittämällä pesän lisäksi suoraan juoksijaa. Räpylöiden käyttö oli ulkomiehiltä kielletty; syötön korkeudeksi riitti lyöjän päälaen korkeus. Koppilyönnin aikana kentällä eteneminen aiheutti kuoleman eli palon.
Pitkäpippuri

| Pitkäpippuri |
| --- | --- |

Tieteellinen luokittelu
Kunta::  Kasvit Plantae
Kladi::  Putkilokasvit Tracheophyta
Kladi::  Siemenkasvit Spermatophyta
Kladi::  Koppisiemeniset Angiospermae
Kladi::  Magnolianae
Lahko::  Piperales
Heimo::  Pippurikasvit Piperaceae
Suku::  Aitopippurit Piper
Laji::  longum
Kaksiosainen nimi
 Piper longum  L. 
Katso myös
   Pitkäpippuri Wikispeciesissä   Pitkäpippuri Commonsissa 
Infobox OKNimi-testi OK: 
Pitkäpippuri.
Pitkäpippuria (Piper longum) ja mustapippuria on pidetty hyvin samanlaisina mausteina. Pitkäpippuri oli antiikin aikana noin kolme kertaa mustanpippurin hintaista.
Pitkäpippuria tuotetaan eri puolilla Intiaa. Sen kysyntä on Intiassa suhteellisen korkeaa, ja maahan tuodaan pitkäpippuria Malesiasta ja Singaporesta.
Maustekäytön lisäksi pitkäpippuria on käytetty intialaisessa perinteisessä Ayurveda-hoidossa.
Aiheesta muualla

ITIS: Piper longum (englanniksi)
Flora of China: Piper longum (englanniksi)
Todd Caldecott: Ayurveda: The Divine Science of Life.  Elsevier/Mosby, 2006.  ISBN 0-7234-3410-7.  Teoksen verkkoversio. (englanniksi) (Arkistoitu – Internet Archive) Sisältää perusteellisen artikkelin Piper longumista (Pippali) ja siinä käsitellään myös sen terveysvaikutuksia ja kliinistä käyttöä.
Peter von Martens

Peter Hugo Julius von Martens (13. toukokuuta 1932 Helsinki – 9. maaliskuuta 1983 Karjaa) oli suomenruotsalainen toimittaja ja kirjailija.
Peter von Martensin vanhemmat olivat Pelastusarmeijan upseeri Arvid Hugo Julius von Martens (1903–1993) ja Kate Nyman. Hänen veljensä on pappi ja kirjailija Paul von Martens (1930–2017)
Von Martens oli naimisissa vuodesta 1959 valokuvamalli ja elokuvanäyttelijä Lena von Martensin (o.s. Ressler, s. 1940) kanssa. He asuivat 1960-luvulla Espanjan Teneriffalla, Pariisissa ja Roomassa. Avioliitto päättyi eroon Peter von Martensin alkoholismin ja väkivaltaisuuden takia.
Teoksia

Maria.         Söderström, Helsingfors 1954
Ett fattas dig.      Söderström, Helsingfors 1956
Järnsängen.         Söderström, Helsingfors 1960
Gamle vän.  Schildts, Helsingfors 1963
Caroline.     Schildts, Helsingfors 1966
Solen på Mallorca.            Schildts, Helsingfors 1967
På Karlssons himmel.            Schildts, Helsingfors 1970
Nu sjunger fåglarna igen.          Schildts, Helsingfors 1973
Kråkslottet.        Schildts, Helsingfors 1978
De kallar dig pappa : hörspel.       Yleisradio 1980
In memoriam : hörspel.     Yleisradio 1984
Ruotsinnoksia

Sergei Jesin : Andras barn : kuunnelma ; övers. från finskan av Peter von Martens.      Yleisradio 1981
Alfonso Sastre : Berättelsen om den övergivna dockan.        Yleisradio 1981 (alkuteos Historia de una muneca abandonada)
Palkinnot

Valtion kirjallisuuspalkinto 1964
Pisteprosessi

Pisteprosessi on matemaattinen malli, jossa käsiteltävä ilmiö muodostuu pisteittäisistä havainnoista, esimerkiksi maastossa olevien puulajien sijainneista. Pisteprosessien avulla yritetään oppia systeemin tilajärjestyksestä käyttämällä yksittäisten havaintojen tuomaa informaatiota hyväksi. Pisteprosessiteoria on osa yleisempää stokastisen geometrian teoriaa.
Huom: Pisteprosessilla voidaan myös tarkoittaa aikaparametrisoitua stokastista prosessia, jolloin satunnaismuuttujan tila-avaruus on spatiaalisen avaruuden (dimensio >1) sijaan esimerkiksi reaaliakseli. Tätä tulkintaa noudatetaan englanninkielisen wikipedian artikkelissa.
Määritelmä

Olkoon  [\Omega ,{\mathcal {F}},\mathbf {P} ] toden­näköisyys­avaruus. Määritellään yksinkertaisten reaalilukujen jonojen joukko  \mathbb {D} :=\{\{x_{n}\}:x_{n}\in \mathbb {R} ^{d},x_{n}\neq x_{m}\ {\textrm {kun}}\ n\neq m,\#\{A\cap \{x_{n}\}\}<\infty ,A\ {\textrm {rajoitettu}}\}, jossa leikkausominaisuus määrittelee niin sanotun lokaalin äärellisyyden. Olkoon  {\mathcal {D}}:=\sigma (\mathbb {D} ) tästä joukosta muodostettu sigma-algebra, ja määritellään kuvaus
\varphi :\Omega \longrightarrow \mathbb {D} .
Kuvaus  \phi  on pisteprosessi, jos se on  [\Omega ,{\mathcal {F}}]-[\mathbb {D} ,{\mathcal {D}}] -mitallinen, ts. jos
\varphi ^{-1}(Y):=\{\omega \in \Omega :\varphi (\omega )\in Y\}\in {\mathcal {F}}
kaikilla  Y\in {\mathcal {D}}.
Tulkinta

Pisteprosessilla  \phi  on kaksi tulkintaa:
1.  \varphi  on satunnainen joukko, eli  x\in \varphi (\omega )\Leftrightarrow x kuuluu satunnaiseen jonoon  \{x_{n}\}.
2.  \varphi  on satunnainen laskentamitta, eli kaikille Borel-joukoille  |\varphi (B)|=n\Leftrightarrow B sisältää  n pistettä prosessista  \varphi .
Pisteprosessien yhteydessä määritellään käsitteet stationaarisuus ja isotrooppisuus, joista ensimmäinen kuvaa pisteiden jakauman siirtoriippumattomuutta ja jälkimmäinen kuvaa riippumattomuutta suunnan (kierron) suhteen.
Pisteprosessit voidaan myös laajentaa merkkisiin tapauksiin lisäämällä sijaintitietojen  x_{n} rinnalle merkkitieto  m_{n}, jolloin saadaan uusi prosessi, niin sanottu merkkinen pisteprosessi  \psi =[\{x_{n}\},\{m_{n}\}].
Perustyökaluja

Pisteprosessien tilajärjestyksen tutkimiseen on kehitetty useita eri työkaluja, ja niistä useimmin käytettyjä ovat seuraavat datasta estimoitavat (stationaarisessa tapauksessa):
1. Intensiteetti  \lambda , joka kuvaa pisteiden keskimääräistä lukumäärää pinta-alayksikköä kohden.
2.  K(r)-funktio, joka kuvaa pisteiden lukumäärän jakautumista  r-säteisessä pallossa, kun pallon keskipisteenä on satunnainen prosessin piste.
3.  H_{s}(r)-funktio, joka kuvaa tyhjän tilan jakautumista prosessissa huomioimalla  r-säteiseen palloon osuvat pisteet keskipisteen ollessa satunnaisessa alueen pisteessä.
4.  D_{k}(r)-funktio, joka on jakauma  k:nnen naapurin etäisyydelle.
Jokaisesta em. funktiosta on monia eri versioita, esimerkiksi reunakorjattuja versioita jotka ottavat havaintoalueen rajallisuuden huomioon.
Datan pikaisessa tutkimisessa tulkinta funktioiden antamasta kuvaajasta tehdään vertaamalla kuvaajan muotoa täydellisen satunnaisuuden tilaan eli Poisson-prosessin tuottamaan vastaavaan funktion arvoon.
Pisteprosessi ja K-funktion estimaatti. Katkoviivalla merkittyyn täysin satunnaiseen tilaan verrattuna voidaan nähdä, että kyseinen pisteprosessi sisältää lyhyillä etäisyyksillä repulsiivista käyttäytymistä.
Pieni-Tenämä

| Pieni-Tenämä |
| --- | --- |
Maanosa:  Eurooppa
Valtiot:  Suomi
Maakunnat:  Kainuu
Kunnat:  Ristijärvi
Koordinaatit:  64°31′27″N, 28°13′55″E
Vesistöalue ja valuma-alueen tietoja
Päävesistöalue:  Oulujoen vesistö (59)
Järveen tulevat joet:  Emäjoki
Järvinumero:  59.421.1.005
Mittaustietoja
Pinnankorkeus:  134,3 m 
Rantaviiva:  3,94 km 
Pinta-ala:  0,45 km² 
 fiPieni-Tenämä 
Pieni-Tenämä on matala ja saareton järvi Emäjoen alajuoksulla Ristijärvellä Kainuun läntisessä keskiosassa. Sen pinta-ala on 45 hehtaaria. Etäisyys Kajaanista on 41 kilometriä pohjoiskoilliseen. Järvi on läheisessä yhteydessä sen pohjoispuolella sijaitsevaan Tenämään.
Maantiede

Pienen-Tenämän ulottuvuus lännestä itään on 1,5 kilometriä. Sitä yhdistää Tenämään yli puoli kilometriä leveä Iivonsalmi. Pieni-Tenämä kaventuu kohti luodetta laskujoeksi, joka virtaa Kortesuon halki etelään Ristijärveen. Pienen-Tenämän syvin kohta on kartan perusteella 7,2 metriä.
Pienen-Tenämän rannat ovat suurelta osin suomaata. Etelässä sitä erottaa Ristijärven Raudanlahdesta noin 150 metriä leveä kannas.
Pieni-Tenämä (59.421.1.005) kuuluu Ristijärven-Tenämän alueeseen (59.421), joka on kolmannen jakovaiheen vesistö Oulujoen vesistössä (59). Toinen jakovaihe on Emäjoen alaosan alue (59.42) ja ensimmäinen on Hyrynsalmen reitin alaosan alue (59.4). Ristijärven-Tenämän alueeseen kuuluu neljä vähintään hehtaarin laajuista vakavettä: Ristijärvi, Tenämä, Pieni-Tenämä ja Ruutinlampi.
Post-hardcore

| Post-hardcore |
| --- | --- |
Alkuperä:  Hardcore punk Post-punk Alternative rock Noise rock Experimental rock
Alkuperämaa:  Yhdysvallat
Kehittymisen ajankohta:  1980-luku
Tyypillisiä soittimia:  laulu sähkökitara bassokitara rummut
Kehittyneitä tyylilajeja / suuntauksia:  Screamo Math rock Emo
Post-hardcore (Post-core) on hardcore punkista kehittynyt musiikkityyli, joka on osa laajempaa punk rockia. Post-hardcore on kehittänyt hardcore punkia laajasti, kuten post-punk. Post-hardcore on yhdistänyt hardcore punkia lähemmäksi experimental rockia.[lähde? ]
Tyylilaji syntyi 1980-luvun puolivälin ja lopun läntisessä Yhdysvalloissa. Tuona aikana syntyneet SST Recordsin yhtyeet, sekä washingtonilaiset yhtyeet (kuten Fugazi), olivat hieman erilaiselta kuulostavia yhtyeitä, kuten esimerkiksi Big Black ja Jawbox, jotka yhdistivät noise rockia post-hardcoreen.[lähde? ]
Post-hardcore on rytmikästä ja kovaäänisillä kitaroilla soitettua musiikkia, jossa joko lauletaan puhtaasti tai huudetaan. Musiikki on tasapainoista ja melodista, osittain räväkkää hardcore punkia sisältävää, hienovaraista ja vapaata.kenen mukaan? Post-hardcore yhtyeitä ovat muun muassa Alesana, Pierce the Veil, A Day to Remember, Escape the Fate, For All Those Sleeping, Get Scared, Adept, Alexisonfire, Enter Shikari, Dance Gavin Dance, Sienna Skies, Touché Amoré ja The Used.[lähde? ]